Dinamo a fost "resuscitată" de croatul Zeljko Kopic (46 de ani). Și se dovedește, încă o dată, că un antrenor bun n-are o "baghetă magică", dar, dacă va fi lăsat să muncească, poate schimba lucrurile în bine în timp. Exact asta s-a întâmplat și la formația din Ștefan cel Mare!
Dinamo a intrat în colaps sub comanda fostului antrenor, Ovidiu Burcă (43 de ani). Și a început să se prăbușească, precum un bolovan, în clasamentul primei ligi. După etapa a 9-a, care s-a jucat în perioada 15-18 septembrie, Dinamo a ajuns pe locul 15 din 16, direct retrogradabil. Și a rămas aici, în această zonă – a avut și etape în care a fost pe ultimul loc! – până astăzi, vineri, 8 martie 2024!
Grație rezultatelor din ultima etapă a sezonului regulat, Dinamo a trecut peste FC Voluntari în clasament. Și va porni în play-out cu 15 puncte, după înjumătățire, în condițiile în care rotunjirea se face în sus.
Dacă va fi pe unul din locurile 7-8 la finalul play-out-ului, Dinamo va avea șansa unui baraj de menținere / promovare cu o formație din "B". Doar locurile 9 și 10 din play-out, ultimele adică, retrogradează direct.
Un alt scenariu, și mai fericit pentru Dinamo, ar fi ca această formație să încheie play-out-ul mai sus de locul 7, caz în care își va asigura rămânerea în Superliga noastră.
VEZI REZUMATUL MECIULUI DINAMO - UTA
5
luni și 20 de zile trecuseră până în această seară de când Dinamo nu părăsise ultimele două poziții ale clasamentului.
Etapa a 30-a, ultima din sezonul regulat
Vineri
CFR Cluj – Hermannstadt 1-0
Dinamo – UTA 1-0
Petrolul – Sepsi 1-2
Voluntari – Universitatea Cluj 0-0
Botoșani – Farul 0-0
Sâmbătă
Rapid – FCSB 20.00
Duminică
FC U Craiova 1948 – Universitatea Craiova 20.45
Luni
Oțelul Galați – Poli Iași 20.00
Clasament
1. FCSB 29 19 7 3 53-24 64
2. CFR Cluj 30 15 8 7 54-29 53
3. Rapid 29 14 10 5 51-32 52
4. Universitatea Craiova 29 12 10 7 45-37 46
5. Sepsi 30 12 7 11 43-34 43
6. Farul Constanța 30 11 10 9 37-38 43
7. Universitatea Cluj 30 10 12 8 35-38 42
8. Hermannstadt 30 9 13 8 36-31 40
9. UTA 30 10 10 10 36-43 40
10. Petrolul 30 7 14 9 29-32 35
11. Oțelul Galați 29 6 15 8 30-35 33
12. Poli Iași 29 7 11 11 32-43 32
13. FC U Craiova 1948 29 9 4 16 42-48 31
14. Dinamo 30 8 5 17 22-41 29
15. Voluntari 30 6 10 14 31-49 28
16. Botoșani 30 3 12 15 30-52 21
*Locurile 1-6 intră în play-off (tur-retur, în total 10 etape).
*Locurile 7-16 vor continua în play-out (manșă unică, în total 9 etape).
*Locul 1 din play-off participă în Liga Campionilor, iar locurile 2 și 3 din play-off, în Europa Conference League.
*Locul 3 din play-off va juca baraj cu câștigătoarea barajului dintre locurile 1 și 2 din play-out pentru un loc în Europa Conference League.
*Locurile 9 și 10 din play-out retrogradează direct. Locurile retrogradabile 7/8 din play-out joacă baraj cu locurile 3/4 din Liga 2.